Hyvinvointiryhmä 			MUISTIO
Aika: ke 16.9.2026 klo 14.30
Paikka: Ihoden koulu ja Teams
Läsnä (Ihoden koululla): Ihoden koulunjohtaja, johtava rehtori Henri Aitakari (pj.), Rohdaisten koulunjohtaja Tytti Kaskinen, päiväkodin johtaja Beata Vaateri, johtava nuorisotyöntekijä/hyte-koordinaattori Minna Kurki, erityisopettaja Katri Kajantola,  koulukuraattori Tiina Welling ja kouluterveydenhoitaja Marja Peltomäki
Läsnä (Teamissa): Reilan koulunjohtaja Outi Salo

1. Kokouksen avaus
Puheenjohtaja avasi kokouksen klo 14.35. Todettiin läsnäolijat. Toivotettiin tervetulleeksi Pyhärannan uusi päiväkodin johtaja Beata Vaateri.


2. Yhteisölliset opiskeluhuoltoryhmät ja oppilaitostarkastukset syksyllä 2026
Todettiin yhteisöllisten opiskeluhuoltoryhmien ja oppilaitostarkastusten ajankohdat.


3. Ajankohtaisasioiden katsaus
Opiskeluhuollon osalta todettiin, että nyt on alkanut toinen lukuvuosi peräkkäin, kun henkilöstö on pysynyt samana. 

Varhalta kaivataan selkeitä yhteystietoja nettiin. Nykyään on kovin vaikea löytää sivuilta tarvitsemaansa tietoa. Tältä sivustolta löytyy melko hyvin kaikenlaista tietoa: https://www.varha.fi/fi/palvelut/lasten-nuorten-ja-perheiden-palvelut/varhaiset-palvelut-lapsiperheille-ja-nuorille 

Todettiin myös, että Rohdaisten terveydenhoitajan huoneen tilanteesta ei ole varmaa tietoa. Niin kauan kuin huone on th:n käytettävissä, voidaan Rohdaisten ja Reilan oppilaiden lääkärintarkastuksia tehdä siellä.

Terveydenhoitaja muistutti koulunjohtajia lääkekaappien sisällön tarkistamisesta ja joditablettien hankkimisesta.

Johtava nuorisotyöntekijä/hyte-koordinaattori kertoi hyvinvointisuunnitelman olevan alkutekijöissään, koska ei ole ollut juurikaan aikaa tehdä sitä. Kunnan hyvinvointikysely on tarkoitus toteuttaa alkaen vk 39. 
Muita ajankohtaisia hyvinvointiin liittyviä asioita ja hankkeita:
· Vakka-Suomen kuntien yhteinen ehkäisevän päihdetyön ryhmä on perustettu huhtikuussa 2026. 
· Ehkäisevän päihdetyön Tiedolla tuloksiin -hanke on alkanut.
· Valomerkki-hankkeen pilotointi on alkamassa syyskuussa. 
· Kunta tiedottaa kanavillaan Varhan lähisuhdeväkivallan kyselystä.
· Lokakuussa on alkamassa Mies kuntoon -kampanja.
· Varha on aloittanut huumeiden yliannostuksen saaneiden pelastamiseksi Tiedä, toimi, pelasta -kampanjan.

4. Seuraavan kokouksen ajankohta
Seuraava hyvinvointiryhmän kokous pidetään ti 23.3.2027 klo 14.30 (Ihoden koulu/Teams).

5. Kokouksen päättäminen
Puheenjohtaja päätti kokouksen klo 15.46.

Muistion laati Henri Aitakari
